EA ดีดกว่า 2% รับผถห. NEX ไฟเขียวถือหุ้น 40% ลุยต่อยอดธุรกิจรถบัสไฟฟ้า
EA ดีดกว่า 2% รับผถห. NEX ไฟเขียว ถือหุ้น 40% ลุยต่อยอดธุรกิจรถบัสไฟฟ้า ล่าสุดอยู่ที่ 46.75 บาท บวก 1 บาท หรือ 2.19% มูลค่าซื้อขาย 303.66 ล้านบาท
EA ดีดกว่า 2% รับผถห. NEX ไฟเขียว ถือหุ้น 40% ลุยต่อยอดธุรกิจรถบัสไฟฟ้า ล่าสุดอยู่ที่ 46.75 บาท บวก 1 บาท หรือ 2.19% มูลค่าซื้อขาย 303.66 ล้านบาท
13 ก.ค. 2563

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 11.42 น. อยู่ที่ 46.75 บาท บวก 1 บาท หรือ 2.19% สูงสุดที่ 47.50 บาท ต่ำสุดที่ 46.50 บาท ด้วยมูลค่าซื้อขาย 303.66 ล้านบาท

ทั้งนี้ บล.เอเซีย พลัส ระบุในบทวิเคราะห์ว่า EA ได้แรงหนุนจากความคาดหวังเชิงบวก เรื่อง เข้ามาถือหุ้นใหญ่ของ NEX กว่า 40% จากที่ NEX นำเข้ารถไฟฟ้า ส่วน EA ขายแบตเตอรี่ จึงทำให้เกิด Synergy ร่วมกัน และเปิดให้เช่ารถบัสไฟฟ้าในอนาคต
ขณะที่ปัจจัยเทคนิคนั้น ภาพราย 60 นาทีราคาทำรูปแบบ Pennant อยู่ในลักษณะการเลือกทางในกรอบ แนวรับ 45.25 บาท  แนวต้าน 47.25 บาท
ด้าน นายคณิสสร์ ศรีวชิระประภา ประธานเจ้าหน้าที่บริหาร บริษัท เน็กซ์ พอยท์ จำกัด (มหาชน) หรือ NEX เปิดเผยว่า ที่ประชุมวิสามัญผู้ถือหุ้นของบริษัทฯ เมื่อวันที่ 10   กรกฎาคม 2563 ที่ผ่านมา มีมติอนุมัติการเพิ่มทุนจดทะเบียนของบริษัทจำนวน 1,070,000,000 บาท จากทุนจดทะเบียนเดิม 827,833,514 บาท เป็นทุนจดทะเบียนใหม่ 1,897,833,514 บาท โดยการออกหุ้นสามัญเพิ่มทุนจำนวน 1,070,000,000 หุ้น มูลค่าที่ตราไว้หุ้นละ 1.00 บาท เพื่อเสนอขายให้แก่บุคคลในวงจำกัด (Private Placement) 3 ราย
ประกอบด้วย จัดสรรให้ บริษัท พลังงานบริสุทธิ์ จำกัด (มหาชน) หรือ EA จำนวนไม่เกิน 670,000,000 หุ้น ในราคาเสนอขายหุ้นละ 2.20 บาท คิดเป็นมูลค่าไม่เกิน1,474,000,000 บาท จัดสรรให้นายคณิสสร์ ศรีวชิระประภา จำนวนไม่เกิน 300,000,000 หุ้น ในราคาเสนอขายหุ้นละ 2.20 บาท คิดเป็นมูลค่าไม่เกิน 660,000,000 บาท และจัดสรรให้ นายบุญเอื้อ จิตรถนอม จำนวนไม่เกิน 100,000,000 หุ้น ในราคาเสนอขายหุ้นละ 2.20 บาท คิด เป็นมูลค่าไม่เกิน 220,000,000 บาท
นอกจากนี้ ยังอนุมัติผู้ถือหุ้นขอผ่อนผันการทำคำเสนอซื้อหลักทรัพย์ทั้งหมดของกิจการโดยอาศัยมติที่ประชุมผู้ถือหุ้น (Whitewash) เนื่องจาก EA ได้รับการจัดสรรหุ้นสามัญเพิ่มทุน คิดเป็นร้อยละ 40.01 ของจำนวนหุ้นที่จำหน่ายได้แล้วทั้งหมดภายหลังการเพิ่มทุนจดทะเบียนชำระแล้วของบริษัท ซึ่งเป็นผลให้ EA ข้ามจุดที่ต้องทำคำเสนอซื้อหลักทรัพย์ทั้งหมดของบริษัทที่ร้อยละ 25